IX. gimnazija

Zagreb, Dobojska 12

Temeljem članka 107. Zakona o odgoju i obrazovanju u osnovnoj i srednjoj školi (Narodne novine broj: 87/08., 86/09., 92/10., 105/10., 90/11., 05/12., 16/12., 86/12., 126/12., 94/13., 152/14., 07/17., 68/18., 98/19 i 64/20), članka 2. Pravilnika o načinu i postupku zapošljavanja u IX. gimnaziji te u skladu s odobrenim Planom prijema pripravnika u srednjoškolskim ustanovama u 2021. godini, dostavljenog od strane Ministarstva znanosti i obrazovanja, a u svezi mjere HZZ-a „Stjecanje prvog radnog iskustva/pripravništva“, IX. gimnazija, Zagreb, Dobojska 12, raspisuje

**NATJEČAJ**

**za sklapanje ugovora o radu za radno mjesto**

**stručnog suradnika/pripravnika putem mjere**

**HZZ-a „Stjecanje prvog radnog iskustva/pripravništva“**

1. **Stručni suradnik – pedagog – pripravnik/ca** - na određeno puno radno vrijeme (40 sati tjedno) – 12 mjeseci - 1 izvršitelj/ica

Osim općih uvjeta za zasnivanje radnog odnosa propisanih Zakonom o radu (Narodne novine broj: 93/14., 127/17. i 98/19.) i drugih općih provedbenih propisa o radu, kandidat treba ispunjavati i posebne uvjete propisane člancima 105. i 106. Zakona o odgoju i obrazovanju u osnovnoj i srednjoj školi (Narodne novine broj: 87/08., 86/09., 92/10., 105/10., 90/11., 05/12., 16/12., 86/12., 126/12., 94/13., 152/14., 07/17., 68/18., 98/19 i 64/20) i Pravilnika o stručnoj spremi i pedagoško-psihološkom obrazovanju nastavnika u srednjoj školi (Narodne novine br. 1/96 i 80/99).

Natječaj se objavljuje temeljem mjere „Stjecanje prvog radnog iskustva/pripravništva“ čiji je nositelj Hrvatski zavod za zapošljavanje. Navedenu mjeru mogu koristiti nezaposlene osobe prijavljene u evidenciju nezaposlenih koje nemaju više od 6 mjeseci staža osiguranja u zvanju u obrazovnoj razini iz područja obrazovanja.

Uz potpisanu prijavu kandidati su obvezni priložiti:

- životopis

- dokaz o stupnju i vrsti stručne spreme

- dokaz o državljanstvu

- uvjerenje nadležnog suda da se protiv kandidata ne vodi kazneni postupak, odnosno dokaz da ne postoji zapreka za zasnivanje radnog odnosa prema članku 106. Zakona o odgoju i obrazovanju u osnovnoj i srednjoj školi ne starije od tri mjeseca

- dokaz o evidentiranom radnom stažu (elektronički zapis Hrvatskog zavoda za mirovinsko osiguranje)

- potvrdu o stečenim pedagoškim kompetencijama (ukoliko kandidat nema nastavnički smjer)

- potvrdu Hrvatskog zavoda za zapošljavanje o prijavi u evidenciju nezaposlenih

Sukladno Zakonu o ravnopravnosti spolova (Narodne novine broj: 82/08. i 69/17.), na natječaj se mogu javiti osobe oba spola pod jednakim uvjetima. Izrazi koji se koriste u natječaju, a imaju rodno značenje, koriste se neutralno i odnose se jednako na muške i ženske osobe.

Kandidati potrebnu dokumentaciju i dokaze dostavljaju u neovjerenim preslikama koje se neće vraćati, a odabrani kandidat nakon provedenog natječajnog postupka i prije potpisivanja ugovora o radu dužan je dostaviti originalnu dokumentaciju ili ovjerene preslike.

Osobe koje se pozivaju na pravo prednosti sukladno članku 102. Zakona o hrvatskim braniteljima iz Domovinskog rata i članovima njihovih obitelji (Narodne novine broj: 121/17., 98/19. i 84/21.), članku 48. f Zakona o zaštiti vojnih i civilnih invalida rata (Narodne novine broj: 33/92., 77/92., 27/93., 58/93., 2/94., 108/95., 108/96., 82/01., 103/03, 148/13. i 98/19.), članku 9. Zakona o profesionalnoj rehabilitaciji i zapošljavanju osoba s invaliditetom ( Narodne novine broj: 157/13., 152/14., 39/18. i 32/20.) te članku 48. Zakona o civilnim stradalnicima iz Domovinskog rata (Narodne novine br. 84/21), dužne su u prijavi na natječaj pozvati se na to pravo i uz prijavu priložiti svu propisanu dokumentaciju prema posebnom zakonu, a imaju prednost u odnosu na ostale kandidate samo pod jednakim uvjetima.

Kandidati koji se pozivaju na pravo prednosti pod jednakim uvjetima pri zapošljavanju u skladu s člankom 102. stavak 1. – 3. Zakona o hrvatskim braniteljima iz Domovinskog rata i članovima njihovih obitelji (Narodne novine broj: 121/17., 98/19. i 84/21.) uz prijavu na natječaj dužni su osim dokaza o ispunjavanju traženih uvjeta, dostaviti i dokaze iz članka 103. stavak 1. Zakona o hrvatskim braniteljima iz Domovinskog rata i članovima njihovih obitelji (Narodne novine broj: 121/17., 98/19. i 84/21.) koji su objavljeni na web stranici Ministarstva: <https://branitelji.gov.hr/zaposljavanje-843/843>, a dodatne informacije o dokazima koji su potrebni za ostvarivanje prava prednosti pri zapošljavanju, potražiti na sljedećoj poveznici:

<https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf>

Kandidati koji se u prijavi pozivaju na pravo prednosti pri zapošljavanju u skladu s člankom 48. Zakona o civilnim stradalnicima iz Domovinskog rata (Narodne novine br. 84/21) uz prijavu na natječaj dužni su u prijavi na natječaj pozvati se na to pravo te osim dokaza o ispunjavanju traženih uvjeta priložiti i dokaze propisane člankom 49. stavak 1. Zakona o civilnim stradalnicima iz Domovinskog rata, a koji su objavljeni na web stranici Ministarstva hrvatskih branitelja:

<https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf>

Sukladno važećim propisima o zaštiti pojedinaca u svezi s obradom osobnih podataka i slobodnog kretanja takvih podataka, svi dokumenti dostavljeni na natječaj poslani su slobodnom voljom kandidata te se smatra da je kandidat dao privolu za obradu svih podataka, a koji će se obrađivati isključivo u svrhu provođenja natječajnog postupka.

Po isteku roka za prijavu na natječaj, sukladno Pravilniku o načinu i postupku zapošljavanja u IX. gimnaziji koji je objavljen na mrežnoj stranici škole, Povjerenstvo koje imenuje ravnatelj škole i koje sudjeluje u procjeni i vrednovanju kandidata provest će selekcijski postupak u obliku razgovora s kandidatima koji ispunjavaju formalne uvjete natječaja te čije su prijave pravodobne i potpune.

Odluka o načinu i sadržaju te području provjere i vrednovanja kandidata i pravni i drugi izvori za pripremanje kandidata bit će objavljeni na mrežnoj stranici škole:

[http://www.9gimnazija.hr/skola/natjecaji](http://www.gimnazija-deveta-zg.skole.hr/skola/natjecaji)

Povjerenstvo utvrđuje listu kandidata prijavljenih na natječaj koji ispunjavaju formalne uvjete iz natječaja, čije su prijave pravodobne i potpune te kandidate s liste upućuje na razgovor.

Kandidati će biti pravovremeno obavješteni o terminu i mjestu održavanja selekcijskog postupka putem mrežne stranice škole [http://www.9gimnazija.hr/skola/natjecaji](http://www.gimnazija-deveta-zg.skole.hr/skola/natjecaji).

Smatrat će se da je kandidat koji se ne odazove selekcijskom postupku, odnosno razgovoru na koji je pozvan odustao od prijave na natječaj te se njegova prijava neće uzimati u obzir u daljnjem postupku.

Rok za prijavu je osam dana od dana objave.

Nepotpune prijave i prijave pristigle izvan roka neće se razmatrati.

Prijave na natječaj s dokazima poslati na e-mail adresu Škole: **tajnica@gimnazija-deveta-zg.skole.hr**

O rezultatima provedenog natječaja kandidati će biti obaviješteni putem mrežne stranice škole.

Natječaj se objavljuje na mrežnim stranicama i oglasnim pločama HZZ-a te mrežnim stranicama i oglasnoj ploči škole. Datum objave natječaja je 01.09.2021. godine

U slučaju sudjelovanja u natječajnom postupku kandidata s pravom prednosti pri zapošljavanju, obavijest o odabranom kandidatu bit će im dostavljena sukladno članku 12. Pravilnika o načinu i postupku zapošljavanja u IX. gimnaziji.